C 235/12
MT
Il-Ġurnal Uffiċjali tal-Unjoni Ewropea
3.7.2023
Partijiet fil-kawża prinċipali Rikorrenti: FT, RRC Sports GmbH Konvenut: Fédération internationale de football association (FIFA)
Domanda preliminari L-Artikolu 101 (projbizzjoni ta’ akkordji), l-Artikolu 102 (projbizzjoni ta’ abbuż minn pożizzjoni dominanti) u l-Artikolu 56 TFUE (libertà li jiġu pprovduti servizzi) kif ukoll l-Artikolu 6 tar-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (1), għandhom jiġu interpretati fis-sens li jipprekludu regolament adottat minn assoċjazzjoni dinjija tal-isports (f’dan il-każ, il-FIFA) li magħha jappartjenu 211-il assoċjazzjoni sportiva nazzjonali tal-isport inkwistjoni (f’dan il-każ, il-futbol) u li r-regolamenti tagħha għalhekk japplikaw fi kwalunkwe każ għall-maġġoranza tal-plejers attivi fil-kampjonati professjonali nazzjonali rispettivi tal-isport inkwistjoni (f’dan il-każ, il-klabbs [inklużi l-klabbs tal-futbol organizzati bħala korporazzjonijiet], il-plejers [li huma membri ta’ klabb] u l-aġenti tal-plejers) u li jinkludu dan li ġej: 1) huwa pprojbit li wieħed jiftiehem jew iħallas lilll-aġenti tal-plejers remunerazzjoni li taqbeż limitu kkalkolat bħala perċentwali tas-somma miftiehma għat-trasferiment jew ir-remunerazzjoni annwali ta’ dak il-plejer, kif previst fl-Artikolu 15(2) tal-FIFA Football Agent Regulations (FFAR), 2) huwa pprojbit li terzi jħallsu, f’isem plejer, lill-aġent tal-plejer, remunerazzjoni li tkun dovuta taħt il-kuntratt ta’ aġenzija tal-plejer, kif previst fl-Artikolu 14(2) u (3) tal-FFAR, 3) il-klabbs huma pprojbiti milli jħallsu iktar minn 50 % tar-remunerazzjoni totali dovuta minn plejer u minn klabb għas-servizzi tal-aġent tal-plejer f’każijiet fejn aġent ta’ plejer ikun qiegħed jaġixxi għall-klabb u għall-plejer, kif previst fl-Artikolu 14(10) tal-FFAR, 4) għall-ħruġ ta’ liċenzja bħala aġent ta’ plejer, li huwa prerekwiżit sabiex jitħalla jipprovdi servizzi ta’ aġent tal-plejers, huwa meħtieġ li l-applikant jikkonforma mar-regolamenti interni tal-assoċjazzjoni dinjija tal-isports (f’dan il-każ, il-FFAR, l-Istatuti tal-FIFA, il-Kodiċi Dixxiplinari tal-FIFA, il-Kodiċi tal-Etika tal-FIFA, ir-Regolamenti tal-FIFA dwar l-Istatus u t-Trasferiment tal-Plejers kif ukoll l-Istatuti, ir-Regolamenti, il-Linji Gwida u d-Deċiżjonijiet tal-korpi u tal-kumitati) kif ukoll mal-ġurisdizzjoni kompetenti tagħha u mal-ġurisdizzjoni kompetenti tal-konfederazzjonijiet u tal-assoċjazzjonijiet membri, kif previst fl-Artikolu 4(2), fl-Artikolu 16(2)(b) u fl-Artikolu 20 tal-FFAR flimkien mal-Artikolu 8(3), l-Artikolu 57(1), u l-Artikolu 58(1) u (2) tal-Istatuti tal-FIFA, l-Artikolu 5(a), l-Artikolu 49, u l-Artikolu 53(3) tal-Kodiċi Dixxiplinari tal-FIFA, u l-Artikolu 4(2) u l-Artikolu 82(1) tal-Kodiċi tal-Etika, 5) huma stabbiliti kundizzjonijiet għall-ħruġ ta’ liċenzja bħala aġent ta’ plejer, li jistabbilixxu li l-ħruġ ta’ liċenzja hija eskluża b’mod permanenti fil-każ ta’ kundanna jew ta’ tranżazzjoni fi proċeduri kriminali jew is-sospensjoni ta’ mill-inqas sentejn, il-projbizzjoni, ir-revoka ta’ liċenzja, jew kwalunkwe skwalifika oħra minn awtorità jew minn assoċjazzjoni sportiva, mingħajr il-possibbiltà li l-liċenzja tinħareġ iktar tard, kif previst fl-Artikolu 5(1)(a)(ii) u (iii) tal-FFAR, 6) l-aġenti tal-plejers huma pprojbiti milli jipprovdu servizzi ta’ aġenzija tal-plejers jew servizzi oħra b’rabta mal-konklużjoni ta’ ftehim ta’ trasferiment u/jew kuntratt ta’ impjieg liż-żewġ partijiet fl-istess waqt, u milli jirċievu remunerazzjoni għal dan a) mill-klabb ta’ rilaxx u mill-klabb ta’ ingaġġ, b) mill-klabb ta’ rilaxx u mill-plejer, c) mill-partijiet kollha involuti (il-klabb ta’ rilaxx, il-klabb ta’ ingaġġ u l-plejer),